Arve Sørum (arkitekt)

Arve Sørum (født 1939 i Oslo, død 1995 i Oslo) var en norsk arkitekt, utdannet ved SAO i 1965.

Han arbeidet hos arkitekt Harald Ramm Østgaard i Oslo. I forbindelse med arkitektkonkurransen om Fylkeshuset i Aust-Agder var det Sørums idé som Østgaard stilte seg bak, og som vant konkurransen. Han tegnet et separat boligområde på Hosle i Bærum, og enebolig for Andenæs samme sted. Han var medstifter i 1985 av Ramm Østgaard AS Arkitekter mnal.npa. Han hadde egen praksis i Oslo fra 1993. Han tegnet et hyttefelt ved Kragerø og forprosjekt for Norsk Balletthøgskole i 1994. Han var i gang med å tegne kulturhus i Sandvika i Bærum da han døde. Typisk for hans arkitektur var styrke og følsomhet i behandling av tegl og tre, ofte i kombinasjon, og i kombinasjon av volumer. Han var gift med journalist Kiki Sørum.

Referanser 

Norske arkitekter
Fødsler i 1939
Dødsfall i 1995